Κοκτέιλ

Το κοκτέιλ είναι κατηγορία των μικτών ποτών, τα οποία συνήθως παεριέχουν ένα οινοπνευματώδες ποτό ως συστατικό. Γνωστά από τη αρχαιότητα, υπάρχουν σήμερα σε αναρίθμητες ποικιλίες στις διάφορες περιοχές του κόσμου.
μικρογραφία|Εξαρτήματα "κοκτέιλ" του  4ου αιώνα π.Χ. Μουσείο Βασιλικών Τάφων Αιγών

 Ιστορία 
Ένα "κοκτέιλ" γνωστό στην αρχαία Ελλάδα ονομαζόταν κυκεών. Αναφέρεται στα Ομηρικά κείμενα και χρησιμοποιούταν στα Ελευσίνια Μυστήρια. Εξαρτήματα "κοκτέιλ" εκτίθενται στο Μουσείο των Βασιλικών Τάφων των Αιγών. Προέρχονται από συμπόσια που λαβαιναν χωρα στην αυλή του Φιλίππου Β' της Μακεδονίας για την παρασκευή και το σερβίρισμα μιγμάτων κρασιού, νερού, μελιού, καθώς και εκχυλισμάτων αρωματικών βοτάνων και λουλουδιών.

Στις Ηνωμένες Πολιτείες, μια γραπτή αναφορά του "κοκτέιλ" ως ποτού αναφέρεται στο The Farmers Cabinet, το 1803. Ο πρώτος ορισμός του κοκτέιλ ως αλκοολούχου ποτού εμφανίστηκε τρία χρόνια αργότερα στο The Balance and Columbian Repository (Hudson, Νέα Υόρκη) στις 13 Μαΐου 1806. Παραδοσιακά, τα συστατικά των κοκτέιλ περιελάμβαναν αλκολούχα ποτά,ζάχαρη, νερό και bitter.  Αλλά κατά την διάρκεια του 19ου αιώνα, αυτός ο ορισμός άρχισε να περιλαμβάνει και μίγματα με προσθήκη ενός λικέρ.Το 1862, ο Jerry Thomas δημοσίευσε έναν οδηγό μπάρμαν με τίτλο How to Mix Drinks; or, The Bon Vivant's Companion,  ο οποίος περιλάμβανε 10 συνταγές κοκτέιλ που χρησιμοποιούσαν bitters, για να διαφοροποιηθούν από άλλα ποτά όπως τα punches και τα cobblers.

Τα κοκτέιλ συνέχισαν να εξελίσσονται και να αποκτούν δημοτικότητα κατά τη διάρκεια του 19ου αιώνα, με τον όρο να επεκτείνεται τελικά για να καλύψει όλα τα μικτά ποτά. Το 1917, ο Julius S. Walsh Jr., από το Σεντ Λούις του Μιζούρι, επινόησε τον όρο cocktail party. Κατά την διάρκεια της ποτοαπαγόρευσης στις Ηνωμένες Πολιτείες (1920–1933), τα κοκτέιλ με βάση τα οινοπνευματώδη ποτά έγιναν δημοφιλή γιατί ήταν πιο προσβάσιμα από το κρασί και την μπύρα. Η δημοτικότητά τους όμως μειώθηκε στα τέλη της δεκαετίας του 1960. Εγιναν ξανά της μοδας τον 21ο αιώνα με την ανάπτυξη της κουλτούρας της μιξολογίας, η οποία αναμιγνύει παραδοσιακά κοκτέιλ με άλλα καινοτόμα συστατικά. Πάράλληλα εμφανιστηκαν και έτοιμα εμφιαλωμένα κοκτέιλ που πουλιούνται σε σουπερμάρκετ.

 Κατηγορίες 

Τα κοκτέιλ διακρίνονται σε επιμέρους υποκατηγορίες, ανάλογα με το ποτό που αποτελεί τη βάση τους:
 τζιν, 
 μπέρμπον, 
 ουίσκι,
 βότκα,
 μπράντυ ή κονιάκ, 
 ρούμι, 
 τεκίλα, 
 σάκε, 
 κρασί ή 
 μπύρα.

 Mixers 

Για την παρασκευή κοκτέιλ χρησιμοποιούνται ευρέως τα εξής συνοδευτικά συστατικά (καλούνται mixers): κόλα, ανθρακούχο νερό, γρεναδίνη, ξινό μίγμα, τόνικ, βερμούτ, χυμός λεμονιού ή παντς. Ο πάγος αποτελεί προαιρετικό βασικό συστατικό σε ορισμένα κοκτέιλ.

 Σερβίρισμα 

Τα κοκτέιλ, εκτός από απλά ποτά σε ένα ειδικό για την κάθε περίσταση ποτήρι, σερβίρονται επίσης ως φλεγόμενα, σφηνάκια (ελάχιστες ποσότητες σε πολύ μικρά ποτήρια). Προαιρετικά προσθέτονται σαν διακοσμητικά στοιχεία είτε φυσικά προϊόντα όπως φέτες από φρούτα (φέτα λεμόνι ή πορτοκάλι), είτε τεχνητά αντικείμενα όπως μικρές ομπρελίτσες. 

 Εργαλεία παρασκευής 
Τα κύρια εργαλεία παρασκευής κοκτέιλ είναι τo σέικερ (shaker), ένα μακρύ κουτάλι, που ονομάζεται barspoon, το Boston Shaker (ένα γυάλινο ποτήρι), και ένα μικρό ποτήρι, συνήθως σε σχήμα κλεψύδρας, για την μέτρηση ποσοτήτων, η λεγόμενη μεζούρα.

 Παραπομπές 

 Εξωτερικοί σύνδεσμοι